ائدیلن اورگان جالاغی عملیاتلاری ایله دقت چکن مالاتیاداکی این‌اؤنو اونیوئرسیته‌سی تورگوت اؤزآل طب مرکزی خاریجی آکادمیسینلر و جراحلارین دا ایلگیسینی چکیر.
اؤتن ایل تورکیه‌ده ۱۵۳۰ قاراجییر جالاغینین ۲۳۱‌نین گئرچکلشدیریلدیگی مرکز، چالیشمالاری یئرینده گؤرمک و تجروبه قازانماق ایسته‌یه‌ن چوخ ساییدا یئرلی و خاریجی جراح و آکادمیسینی قوناق ائدیر.
جانلی‌دان جانلییا قاراجییر جالاغینی یئرینده گؤرمک اوچون مالاتیایا گلن آلمانیانین گیسن بیلیم‌یوردو عمومی جراحی بؤلومو باشقانی پروفسور دکتر وینفراید پادبرگ مطبوعاتا آچیقلاماسین‌دا، تورکیه‌نین اؤزللیکله مالاتیاداکی تورگوت اؤزآل طب مرکزینین ساغلیقدا سون درجه ایره‌لی اولدوغونو ایفاده ائتدی.
پادبرگ،
"تورگوت اؤزآل طب مرکزی تکجه تورکیه‌ده دئییل، دونیادا، آوروپادا دا چوخ یاخشی یئرده‌دیر. اؤزللیکله قاراجییرله باغلی عملیاتلار دونیانین هئچ بیر یئرین‌ده یوخ‌. آیری آیری قاراجییرین هر آلانینا توخونان بؤلملرین اولماسی، وئریلن خیدمت و کیفیت، بورانی دونیادا بیر نؤمره حالینا گتیریر" دئدی.
مالاتیایا تجروبه‌سینی آرتیرماق اوچون گلدیگینی بیلدیرن آلمان پروفسور،
"اؤیرندیکلریمی دوستلاریما اؤیره‌ده‌جه‌م" دئدی.
